
RADVILIŠKIO RAJONO SAVIVALDYBĖS TARYBA

SPRENDIMAS
DĖL RADVILIŠKIO RAJONO SAVIVALDYBĖS TARYBOS 2020 M. VASARIO 27 D. SPRENDIMO NR. T-200 „DĖL KELIŲ IR GATVIŲ ĮTRAUKIMO Į RADVILIŠKIO RAJONO SAVIVALDYBĖS VIETINĖS REIKŠMĖS VIEŠŲJŲ KELIŲ IR GATVIŲ SĄRAŠĄ TVARKOS APRAŠO PATVIRTINIMO“ PAKEITIMO

2025 m.                           d. Nr. T- 
Radviliškis

Vadovaudamasi Lietuvos Respublikos vietos savivaldos įstatymo 6 straipsnio 32 punktu, 15 straipsnio 4 dalimi, Lietuvos Respublikos kelių įstatymo 4 straipsnio 3 dalimi, 6 straipsnio 4 dalimi ir Lietuvos Respublikos sodininkų bendrijų įstatymo 6 straipsnio 2, 3 ir 4 dalimis, Radviliškio rajono savivaldybės taryba nusprendžia: 
Pakeisti Radviliškio rajono savivaldybės tarybos 2020 m. vasario 27 d. sprendimą Nr. T-200 „Dėl Kelių ir gatvių įtraukimo į Radviliškio rajono savivaldybės vietinės reikšmės viešųjų kelių ir gatvių sąrašą tvarkos aprašo patvirtinimo“ ir išdėstyti jį nauja redakcija (pridedama).



Savivaldybės meras



PATVIRTINTA
Radviliškio rajono savivaldybės tarybos
2025 m.                 d. sprendimu Nr. T-



 SKYRIUS


.	Kelių ir gatvių įtraukimo į Radviliškio rajono savivaldybės vietinės reikšmės viešųjų kelių ir gatvių sąrašus tvarkos aprašas (toliau – Aprašas) nustato Kelių ir gatvių įtraukimo į Radviliškio rajono savivaldybės vietinės reikšmės viešųjų kelių ir gatvių sąrašą (toliau – Sąrašas) arba Radviliškio rajono savivaldybės perspektyvinių vietinės reikšmės viešųjų kelių ir gatvių sąrašą (toliau – Perspektyvinių kelių sąrašas) tvarką. Tvarkos aprašas taikomas ir sodininkų bendrijose esančių kelių ir gatvių įtraukimui į savivaldybės vietinės reikšmės viešųjų kelių ir gatvių sąrašus (toliau – SB Keliai), taip pat gali būti taikomas nagrinėjant klausimus dėl kelių ir gatvių išbraukimo iš minėtų sąrašų.
.	Aprašo nuostatos netaikomos Aprašo III skyriuje išvardytais atvejais ir sąlygomis.

 SKYRIUS


.	Kelių (gatvių) įtraukimo į Sąrašą arba Perspektyvinių kelių sąrašą klausimams nagrinėti Radviliškio rajono savivaldybės administracijos direktoriaus (toliau – Administracijos direktorius) įsakymu sudaroma nuolatinė komisija (toliau – Komisija). Komisija sudaroma iš ne mažiau kaip 3 narių, kurie yra Radviliškio rajono savivaldybės administracijos valstybės tarnautojai arba darbuotojai. Komisija veikia pagal Administracijos direktoriaus patvirtintą komisijos darbo reglamentą ir, nagrinėdama kelių įtraukimo į Sąrašą klausimus, vadovaujasi šiuo Aprašu.
.	Prašymus dėl kelio (gatvės) įtraukimo į Sąrašą arba Perspektyvinių kelių sąrašą Radviliškio rajono savivaldybės administracijai (toliau – Administracija) teikia seniūnijų seniūnai arba jų įgalioti seniūnijų darbuotojai. Komisijoje svarstomi tik rašytiniai prašymai, pateikti pagal Aprašo 1 priede pateiktą formą.
.	Seniūnaičiai, fiziniai ar juridiniai asmenys, norintys, kad tam tikras kelias (gatvė) būtų įtrauktas į savivaldybės vietinės reikšmės viešųjų kelių ir gatvių sąrašus, šiuo klausimu turi kreiptis į seniūnijas. Seniūnijos, gavusios minėtų asmenų prašymus, jų pagrindu kreipiasi į Administraciją Aprašo 4 punkte nustatyta tvarka.
.	Komisija nagrinėja pateiktus prašymus ar Administracijos iniciatyva pateiktus klausimus dėl kelių (gatvių) įtraukimo į Sąrašą arba į Perspektyvinių kelių sąrašą pagal Aprašo 2 priede nurodytus atrankos kriterijus, pildydama Aprašo 3 priede pateiktą kelio (gatvės) atitikties kriterijams formą. Komisija siūlo į Savivaldybės tarybos sprendimu tvirtinamą Sąrašą įtraukti tik realiai egzistuojančius (konstrukciją turinčius ir faktiškai naudojamus) kelius ir gatves, jei šie atitinka bent keturis Aprašo 2 priede nurodytus atrankos kriterijus. Tuo atveju, jei kelias (gatvė) neturi konstrukcijos (yra tik susisiekimo ir inžinerinės infrastruktūros koridorius), bet atitinka tris ar daugiau Aprašo 2 priede nurodytų atrankos kriterijų, jį Komisija siūlo įtraukti į Perspektyvinių kelių sąrašą. Komisijos sprendimai įforminami protokolu.
.	Atsižvelgiant į Komisijos protokolus yra parengiami atnaujinti Sąrašo ir Perspektyvinio kelių sąrašo projektai, kurie kartu su Tarybos sprendimo projektu teikiami tvirtinti Radviliškio rajono savivaldybės tarybai. 
. Savivaldybė sodininkų bendrijos iniciatyva (sodininkų bendrijos narių susirinkimo sprendimu) atlieka SB Kelių, esančių bendrijos bendrojo naudojimo žemėje, kurių kadastriniai matavimai nėra atlikti ir nėra tokiam inžineriniam statiniui suformuoto žemės sklypo, kelių kadastriniams matavimams ir įregistravimui skyrus tikslinį finansavimą iš valstybės biudžeto lėšų arba Savivaldybės biudžeto lėšų, kadastrinius matavimus ir Nekilnojamojo turto registre įregistruoja Savivaldybės nuosavybės teises, jeigu SB Keliai atitinka bent keturis Aprašo 2 priede nurodytus atrankos kriterijus 
. Sodininkų bendrijos iniciatyva (sodininkų bendrijos narių susirinkimo sprendimu) ir Savivaldybės sutikimu SB Keliai, kurių kadastriniai matavimai yra atlikti, ir keliai, įregistruoti sodininkų bendrijos nuosavybės teise Nekilnojamojo turto registre, perleidžiami Savivaldybės nuosavybėn sudarant sandorį, Tvarkos aprašo 10 punkte nustatyta tvarka.
. Kai SB Keliai atitinka keturis Aprašo 2 priede nurodytus atrankos kriterijus, per 6 mėnesius nuo Savivaldybės tarybos sprendimo perimti kelią priėmimo dienos su sodininkų bendrija sudaroma notariškai patvirtinta kelio neatlygintino perleidimo Savivaldybei nuosavybės teise sodininkų bendrijos ir Savivaldybės vykdomosios institucijos sudaryta sutartis. Notaro paslaugas apmoka Savivaldybė.
. SB Keliams perimti perleidimo sandorio pagrindu Tvarkos aprašo 8–9 punktuose numatytais atvejais SB Kelio kadastriniams matavimams bei įregistravimui Savivaldybės nuosavybėn atlikti bus naudojamos Savivaldybė biudžeto lėšos arba lėšos iš kelių priežiūros plėtros programos.
. Kadastriniams matavimams atlikti finansavimas tvirtinamas kartu su Radviliškio rajono savivaldybės administracijos biudžetu metams.
. Prioritetinė eilė kadastriniams matavimams atlikti sudaroma atsižvelgiant į prašymo registracijos datą bei laiką.

 SKYRIUS


.	Į Aprašo 1 punkte įvardytus sąrašus be Komisijos sprendimo įtraukiami:
.	pagal teritorijų planavimo dokumentus ir žemėtvarkos schemas nutiesti nauji keliai ar gatvės, kurių statytojo funkcijas atlieka Radviliškio rajono savivaldybės administracija;
.	Lietuvos Respublikos valstybės ir savivaldybių turto valdymo, naudojimo ir disponavimo juo įstatymo nustatytais turto įgijimo būdais įgyti keliai ir gatvės.

 SKYRIUS


.	Šis Aprašas yra tvirtinamas ir keičiamas Radviliškio rajono savivaldybės tarybos sprendimu.
–––––––––––––––––––––––––––––––

Kelių ir gatvių įtraukimo į Radviliškio rajono savivaldybės
vietinės reikšmės viešųjų kelių ir gatvių sąrašus tvarkos aprašo 
 priedas

(Seniūnijos herbas)

RADVILIŠKIO RAJONO SAVIVALDYBĖS ADMINISTRACIJOS
______________ SENIŪNIJA 


Radviliškio rajono savivaldybės administracijos	direktoriui ___________		20__-__-__        Nr.		






Vadovaudamiesi Kelių ir gatvių įtraukimo į Radviliškio  rajono savivaldybės vietinės reikšmės viešųjų kelių ir gatvių sąrašus tvarkos aprašo 4 punktu, prašome į Radviliškio rajono savivaldybės vietinės reikšmės viešųjų kelių ir gatvių sąrašus įtraukti šiuos kelius (gatves):
Eil. Nr.	Kelio (gatvės) pavadinimas	Gyvenamosios vietovės (miesto, kaimo) pavadinimas 	Kelio (gatvės) plotis m	Kelio (gatvės) ilgis km	Kelio (gatvės)	danga	Kelio (gatvės) pradžia*	Kelio (gatvės) pradžia*
1.							
2.							
...							

*pateikti kelio (gatvės) pradžios ir pabaigos aprašymą, nurodant sankirtas su kitais keliais ir / arba sklypų, ties kuriais prasideda ir baigiasi kelias (gatvė), unikalius numerius.

PRIDEDAMA. (Seniūnaičių, fizinių ar juridinių asmenų prašymai, jei tokių yra.)



(Pareigų pavadinimas) 		                                                           (Vardas, pavardė)
––––––––––––––––––––––––––––––––––



Kelių ir gatvių įtraukimo į Radviliškio rajono savivaldybės
vietinės reikšmės viešųjų kelių ir gatvių sąrašus tvarkos aprašo 
 priedas


Eil. Nr.	Kriterijaus pavadinimas	Kriterijaus apibūdinimas
1.	Kelias yra valstybinėje žemėje	Kelias atitinka šį kriterijų, jei jis yra valstybinėje žemėje arba suformuotame valstybinės žemės sklype (-uose), perduotame (-uose) Radviliškio rajono savivaldybei aptarnauti.
2.	Susisiekimo ir inžinerinės infrastruktūros teritorijos žemės sklypas priklauso Radviliškio rajono savivaldybei nuosavybės teise	Kelias atitinka šį kriterijų, jei keliui skirtas susisiekimo ir inžinerinės infrastruktūros teritorijos žemės sklypas nuosavybės teise yra valdomas Radviliškio rajono savivaldybės
3.	Kelio juosta yra ne mažesnė kaip numatyta Lietuvos Respublikos kelių įstatymo 11 straipsnio 2 dalyje	Kelias atitinka šį kriterijų, jei kelio juosta yra ne mažesnė kaip 8 m (sodininkų bendrijos teritorijose ne mažesnė kaip 4,50 m)
4.	Įrengta važiuojamoji dalis, atitinkanti standartizuotų dangų konstrukcijas 	Kelias atitinka šį kriterijų, jei jo važiuojamoji dalis atitinka konstrukcijas, nurodytas Automobilių kelių standartizuotų dangų konstrukcijų projektavimo taisyklėse KPT SDK 19
5.	Kelias yra jungiamasis 	Kelias atitinka šį kriterijų, jei jis jungia kitus viešuosius kelius ar gyvenvietes tarpusavyje arba su pagrindiniais keliais
6.	Kelias (akligatvis) veda ne mažiau kaip į 2 sodybas ir jame galima įrengti apsisukimo aikštelę 	Kelias (akligatvis) atitinka šį kriterijų, jei jis skirtas privažiuoti prie ne mažiau kaip 2 sodybų (namų valdų) ir jo gale įrengta arba yra galimybių įrengti apsisukimo aikštelę pagal STR 2.06.04:2014, tinkančią 2 ašių sunkvežimiui apsisukti
7.	Kelias veda iki visuomeninės paskirties objektų	Kelias atitinka šį kriterijų, jei jis skirtas privažiuoti prie visuomeninės paskirties objektų. Visuomeninės paskirties objektais laikytini: privataus verslo objektams nepriskirtini: darželiai, mokyklos, universalūs daugiafunkciai centrai, gydymo / reabilitacijos įstaigos, bibliotekos, priešgaisrinės gelbėjimo tarnybos, policijos įstaigos, kultūros centrai, muziejai, sporto centrai ir aikštynai, gamtos ir kultūros pavaldo objektai, viešieji paplūdimiai ir rekreacijos zonos, bendruomenių namai ir pan.
8.	Kelias veda prie kitos paskirties žemės, numatytos viešajame registre arba planuojamos pagal kompleksinio ar specialiojo teritorijų planavimo dokumentus	Kelias atitinka šį kriterijų, jei jis skirtas privažiuoti prie esamų vienbučių ar daugiabučių gyvenamųjų namų kvartalų, esamų pramoninių, komercinių teritorijų arba  numatytas privažiuoti prie tokių teritorijų pagal specialiojo ar kompleksinio teritorijų planavimo dokumentus

––––––––––––––––––––––––––––––––––––––


Kelių ir gatvių įtraukimo į Radviliškio rajono savivaldybės
vietinės reikšmės viešųjų kelių ir gatvių sąrašus tvarkos aprašo 
 priedas

KELIO (GATVĖS) ATITIKTIES KELIŲ IR GATVIŲ ĮTRAUKIMO Į RADVILIŠKIO RAJONO SAVIVALDYBĖS VIETINĖS REIKŠMĖS VIEŠŲJŲ KELIŲ IR GATVIŲ SĄRAŠUS ATRANKOS KRITERIJAMS 
VERTINIMO FORMA

.	Bendroji informacija apie vertinamą kelią (gatvę):
.	kelio (gatvės) pavadinimas – _______________________________;
.	seniūnijos, kurioje yra vertinamas kelias (gatvė), pavadinimas – _________________;
.	gyvenamosios vietovės (miesto arba kaimo), kurioje yra vertinamas kelias (gatvė), pavadinimas –  ____________________;
.	kelio (gatvės) ilgis _____ km, kelio (gatvės ) plotis _____ m;
.	kelio (gatvės) pradžia – ______________________;
.	kelio (gatvės) pabaiga – ______________________.

.	Kelio (gatvės) atitiktis kelių ir gatvių įtraukimo į vietinės reikšmės viešųjų kelių ir gatvių sąrašus atrankos kriterijams:
Eil. Nr.	Kriterijaus pavadinimas	TAIP	NE
1.	Kelias yra valstybinėje žemėje	□	□
2.	Susisiekimo ir inžinerinės infrastruktūros teritorijos žemės sklypas priklauso Radviliškio rajono savivaldybei nuosavybės teise	□	□
3.	Kelio juosta yra ne mažesnė kaip numatyta Lietuvos Respublikos kelių įstatymo 11 straipsnio 2 dalyje	□	□
4.	Įrengta važiuojamoji dalis, atitinkanti standartizuotų dangų konstrukcijas 	□	□
5.	Kelias yra jungiamasis 	□	□
6.	Kelias (akligatvis) veda ne mažiau kaip į 2 sodybas ir jame galima įrengti apsisukimo aikštelę 	□	□
7.	Kelias veda iki visuomeninės paskirties objektų	□	□
8.	Kelias veda prie kitos paskirties žemės, numatytos viešajame registre arba planuojamos pagal kompleksinio ar specialiojo teritorijų planavimo dokumentus	□	□


.	Komisijos išvada: 
Nagrinėjamas kelias (gatvė) atitinka ne mažiau kaip 3 atrankos kriterijus:


Kelią (gatvę) įtraukti į:	TAIP	NE
Radviliškio rajono savivaldybės vietinės reikšmės viešųjų kelių ir gatvių sąrašą	□	□
Radviliškio rajono savivaldybės perspektyvinių vietinės reikšmės viešųjų kelių ir gatvių sąrašą	□	□


Komisijos pirmininkas				
––––––––––––––––––––––––––––––––––


RADVILIŠKIO RAJONO SAVIVALDYBĖS TARYBOS SPRENDIMO PROJEKTO
„DĖL RADVILIŠKIO RAJONO SAVIVALDYBĖS TARYBOS 2020 M. VASARIO 27 D. SPRENDIMO NR. T-200 „DĖL KELIŲ IR GATVIŲ ĮTRAUKIMO Į RADVILIŠKIO RAJONO SAVIVALDYBĖS VIETINĖS REIKŠMĖS VIEŠŲJŲ KELIŲ IR GATVIŲ SĄRAŠĄ TVARKOS APRAŠO PATVIRTINIMO“ PAKEITIMO“ 
AIŠKINAMASIS RAŠTAS

2025 m. birželio 11 d. 
Radviliškis

1.	Projekto rengimą paskatinusios priežastys, parengto projekto tikslai ir uždaviniai.	Projektas rengiamas atsižvelgus į Vyriausybės atstovų įstaigos Vyriausybės atstovo Šiaulių ir Telšių apskrityse biuro pastabas, kad savivaldybės tarybos 2020 m. vasario 27 d. sprendimu Nr. T-200 patvirtintame kelių ir gatvių įtraukimo į savivaldybės vietinės reikšmės kelių ir gatvių sąrašus nėra nuo 2024 m. sausio 1 d. įsigaliojusio Sodininkų bendrijų įstatymo pakeitimų, kuriais pakeistos Sodininkų bendrijų įstatymo 6 straipsnio 2 ir 3 dalies nuostatos.  Sodininkų bendrijų įstatymo 6 straipsnio 2 dalyje nustatyta – kai bendrijų bendrojo naudojimo žemėje esančių kelių (gatvių) kadastriniai matavimai nėra atlikti ir nėra tokiam inžineriniam statiniui suformuoto žemės sklypo, bendrijų iniciatyva (bendrijos narių susirinkimo sprendimu) kelio (gatvės) nuosavybės teisė gali būti registruojama Nekilnojamojo turto registre savivaldybei, tokiu atveju įregistravimą ir kelio (gatvės) kadastrinius matavimus savivaldybės biudžeto lėšomis atlieka savivaldybės administracija pagal savivaldybės tarybos nustatytus prioritetus. To paties įstatymo 6 straipsnio 3 dalyje nurodyta – kai bendrijų bendrojo naudojimo žemėje esančių kelių (gatvių) kadastriniai matavimai yra atlikti ir keliai (gatvės) įregistruoti (įregistruotos) bendrijos nuosavybės teise Nekilnojamojo turto registre, bendrijų iniciatyva (bendrijos narių susirinkimo sprendimu) ir savivaldybės sutikimu keliai (gatvės) perleidžiami (perleidžiamos) savivaldybei nuosavybės teise sudarant sandorį.
2.	Projekto iniciatoriai (institucija, asmenys ar piliečių atstovai) ir rengėjai.	Radviliškio rajono savivaldybės administracija atsižvelgusi į Vyriausybės atstovo Šiaulių ir Telšių apskrityse biuro pastabas.
3.	 Kaip šiuo metu yra reguliuojami projekte aptarti teisiniai santykiai.	Šiuo metu galioja Radviliškio rajono savivaldybės tarybos 2020 m. vasario 27 d. sprendimas Nr. T-200 „Dėl kelių ir gatvių įtraukimo į Radviliškio rajono savivaldybės vietinės reikšmės viešųjų kelių ir gatvių sąrašą tvarkos aprašo patvirtinimo“.
4. Kokios siūlomos naujos teisinio reguliavimo nuostatos, kokių teigiamų rezultatų laukiama.	Papildžius kelių ir gatvių įtraukimo į savivaldybės vietinės reikšmės kelių ir gatvių sąrašus tvarkos aprašą pagal Sodininkų bendrijų įstatymo 6 straipsnio 2 ir 3 dalies nuostatas, bus aiškiau apibrėžtas sodininkų bendrijų kelių perdavimas savivaldybėms. 
5.  Galimos neigiamos priimto sprendimo projekto pasekmės ir kokių priemonių reikėtų imtis, kad tokių pasekmių būtų išvengta.	Nenumatyta. 
6. Kokius teisės aktus būtina priimti, kokius galiojančius teisės aktus būtina pakeisti ar pripažinti netekusiais galios priėmus sprendimo projektą.	Radviliškio rajono savivaldybės tarybos 2020 m. vasario 27 d. sprendimas Nr. T-200 „Dėl kelių ir gatvių įtraukimo į Radviliškio rajono savivaldybės vietinės reikšmės viešųjų kelių ir gatvių sąrašą tvarkos aprašo patvirtinimo“.
7. Sprendimo projektui įgyvendinti reikalingos lėšos, finansavimo šaltiniai.	Radviliškio rajono savivaldybės biudžeto lėšos.  
8. Sprendimo projekto rengimo metu gauti specialistų vertinimai ir išvados.	Nebuvo. 
9. Numatomo teisinio reguliavimo poveikio vertinimo rezultatai.	Teisinio reguliavimo poveikio vertinimas neatliktas.
10. Sprendimo projekto antikorupcinis vertinimas.	Antikorupcinis vertinimas nebuvo atliekamas.
11. Kiti, iniciatoriaus nuomone, reikalingi pagrindimai ir paaiškinimai. 	Nėra. 
12. Pridedami dokumentai. 	Nėra.
			Statybos ir viešosios tvarkos skyriaus vyriausiasis specialistas                         Klaudijus Maminskas



